Oni koji se izjašnjavaju za Isusa


Oni koji se izjašnjavaju za Isusa 

( Mt 10.2633, 1920))

12 1 Na to, kako se mnoštvo bijaše skupilo u tisućama, toliko da se gazilo, on poče govoriti svojim učenicima: » Prije svega, čuvajte se *kvasa *farizeja, lažnosti. 2 Ništa nije zastrto što neće biti otkriveno, ništa nije tajno što neće biti poznato. 3 Jer sve ovo što ste rekli u sjeni  bit će saslušano na svjetlu; a ono što ste rekli na uho u podrumu bit će objavljeno na terasama1. 4 Ja vam ovo kažem, prijatelji moji: Ne bojte se onih koji ubijaju tijelo, a koji, nakon toga, ne mogu učiniti ništa više. 5 Ja ću vam pokazati koga se trebate bojati: bojte se onoga koji, nakon što je ubio, ima moć baciti u *gehenu. Da, ja vam to kažem,  to je Onaj kojeg se treba bojati. 6 Ne prodaje li se pet vrapčića za dva novčića?  Ipak, ni jedan od njih nije zaboravljen od Boga. 7 Što više, čak su i vaše vlasi izbrojene. Budite bez straha, vi vrijedite više nego svi vrapci. 8 Ja vam to kažem: tko se pred ljudima izjasni za mene, *Sin čovjekov  izjasnit će se također za njega pred *anđelima Božjim. 9 Ali, onaj koji me bude zanijekao pred ljudima bit će zanijekan pred anđelima Božjim. 10 Tko god kaže jednu riječ protiv Sina čovjekovog, tome će biti oprošteno, ali tko bude *hulio protiv Duha Svetog, tome neće biti oprošteno. 11 Kad vas budu vodili pred *sinagoge, poglavare i vlast, ne brinite što ne znate kako se braniti i što reći. 12 Jer Sveti Duh će vas poučiti istog časa  onom što treba reći. «

Evanđelje prema Luki